**Revelație**

*Mara Emerraldi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

REVELAȚIE

Mi-e drumul spre iarnă pavat,

Din frunze de aur cresc fluturi,

Roiesc în văzduh pe un drum revelat,

Îi sărut cu un gând pentru noi începuturi.

Mi-e drumul spre iarnă pavat ...

Trecutul pe piatră își are

al vieții sigiliu marcat și gravat

- viitorul trăit ce în urmă dispare.

Din frunze de aur cresc fluturi ...

Un zbor spre un mâine ceresc,

mă-nalță spre alte minuturi

a toate, și în toate eu cresc.

Roiesc în văzduh pe un drum revelat ...

Cai-mi albi despletiți - gândurile,

pe arcade de timp fac un salt exaltat,

copite de fulger îmi sparg vremurile.

Îi sărut cu un gând pentru noi începuturi.

Reverența o fac de final,

mă grăbesc spre alte ținuturi,

contopire cu-amurg pe-un alb cal ...

Și ...

Îi sărut cu un gând pentru noi începuturi.

Și ...

Roiesc în văzduh pe un drum revelat.

Și ...

Din frunze de aur cresc fluturi.

Și ...

Mi-e drumul spre iarnă pavat.

20 august 2020

Mara Emerraldi